Kalachnikov (strollad)

Ar strollad Kalachnikov (rusianeg : Концерн Калашников, Kontsern Kalachnikov) zo ur c'honzern rusian bodet ennañ embregerezhioù armoù-tan ha dafar milourel a bouez eus ar vro. E Ijevsk (Oudmourtia) hag e Moskov emañ e sez.

 Istor 
kleiz|thumb|Savadur sez an embregerezh e Ijevsk.
Krouet e voe e 1807 gant an tsar Aleksandr I e Ijevsk evit pourveziañ an impalaeriezh gant armoù-tan, dindan an anv Иже́вский машинострои́тельный Заво́д, berraet e ИЖМАШ (Ijevsky machinostroitelny Zavod, pe IJMACH, "Uzin sevel mekanikoù Ijevsk"). Milionoù a armoù a savas evit holl vrezelioù ar vro en XIX hag en XX kantved. E 2013 e voe teuzet ennañ Uzin Mekanikerezh Ijevsk (anvet ivez IJMEC'H) ha dont a reas ar strollad, ennañ embregerezhioù all, da vezañ e penn ar vro evit ar produiñ armoù.

95% eus an armoù-tan hiniennel rusian a vez produet eno, dindan an anvioù merkoù Kalachnikov, Baikal, Saiga hag Izhmash. Embregerezhioù all er strollad a brodu obuzioù heñchet, dafar elektronek, bagoù-brezel, dronoù, ostilhoù ha dafar medisinerezh evit an arme peurgetket About war lec'hienn ar strollad (lennet d'an 01/11/2025).

Daveennoù

Rummad:Embregerezhioù armoù-tan
Rummad:Embregerezhioù Rusia
Rummad:Embregerezhioù savet e 1807